קרלוס אלברטו

קרלוס אלברטו טורס (17 ביולי 1944 – 25 באוקטובר 2016) היה מאמן וכדורגלן ברזילאי, אשר שיחק בפלומיננסה, סנטוס, ניו יורק קוסמוס ונבחרת ברזיל.

קריירת מועדונים
אלברטו החל את הקריירה המקצוענית שלו בגיל 19, כאשר הצטרף לפלומיננסה. כבר בעונתו הראשונה שם, הצטיין בקבוצה, לא רק בזכות יכולת התיקול שלו וראיית המשחק המצוינת, אלא גם בזכות יכולת השליטה בכדור שלו, יכולת הכדרור שלו ובזכות היותו פליימקר.
בשנת 1966, עבר אלברטו לסנטוס, שם חבר לאחד מגדולי שחקני הכדורגל בכל הזמנים, פלה.

בשנת 1974, חזר לפלומיננסה, וזכה איתה בשתי אליפויות ריו דה ז'נרייו בכדורגל.

בשנת 1977, עבר ליריבתה הגדולה של פלומיננסה,  פלמנגו.

בשנת 1978, עבר לקבוצת הכדורגל האמריקאית ניו יורק קוסמוס, שם חבר בשנית לפלה, וזכה עם הקבוצה בשתי אליפויות צפון אמריקה.

לאחר שנה בקבוצת הכדורגל קליפורניה סארף, חזר אלברטו לניו יורק קוסמוס, איתה זכה פעם נוספת באליפות צפון אמריקה.
במשחקו האחרון, שיחק עם ניו יורק קוסמוס במשחק ידידות אשר נגד קבוצתו לשעבר פלמנגו.

נבחרת ברזיל
אלברטו נחשב לאגדה בנבחרת ברזיל. הוא הופיע בנבחרת חמישים ושלוש פעמים וכבש שמונה שערים.

אלברטו היה קפטן נבחרת ברזיל במונדיאל 1970 אשר נערך במקסיקו, שם הציגה נבחרת כדורגל נפלא ואלברטו הצטיין. שערו של אלברטו נגד איטליה בגמר, אשר נגמר בתוצאה 4:1 לטובת ברזיל, נחשב לאחד מהשערים הגדולים אשר אי פעם נכבשו בגביע העולם.

הוא לא השתתף במונדיאל 1974 אשר נערך בגרמניה המערבית, עקב פציעה בברך.

בשנת 1977 פרש מנבחרת ברזיל.

קריירת אימון
אלברטו החל את קריירת האימון שלו בפלמנגו, ועבר 12 קבוצות כמאמן.

בפברואר 2004, מונה לתפקיד מאמן אזרבייג'ן בכדורגל.
למרות שהחל את הקדנציה שלו ברגל שמאל, לאחר תבוסה 6:0 לנבחרת ישראל ב-18 בפברואר, הוביל אלברטו את אזרבייג'ן לניצחון הראשון שלה בכל הזמנים, לאחר שניצחה את קזחסטן בתוצאה 3:2 ב-28 באפריל. ביוני 2005, לאחר תבוסה 3:0 לפולין, סיים את דרכו כמאמן הנבחרת.

הישגים ותארים
אלברטו זכה בכ-20 תארים קבוצתיים כשחקן ובמונדיאל אחד עם נבחרת ברזיל.
ב-4 במרץ 2004 נבחר על ידי פלה לאחד מ-125 שחקני הכדורגל החיים הטובים בעולם. נבחר גם כמגן כנף בקבוצת הכדורגל של המאה.

ב-25 באוקטובר 2016 נפטר אלברטו מהתקף לב.

קישורים חיצוניים

הערות שוליים 

כדורגלנים ברזילאים
מגני כדורגל ברזילאים
ריו דה ז'ניירו: כדורגלנים
כדורגלני פלומיננסה
כדורגלני סנטוס
כדורגלני פלמנגו
כדורגלני ניו יורק קוסמוס
כדורגלני נבחרת ברזיל
כדורגלני מונדיאל 1970
מאמני כדורגל ברזילאים
מאמני נבחרת אזרבייג'ן בכדורגל
מאמני פלמנגו
מאמני פלומיננסה
מאמני קורינתיאנס
מאמני מונטריי
מאמני בוטפוגו
מאמני אתלטיקו מיניירו
מאמני נבחרת עומאן בכדורגל
מאמני אונסה קלדס
ברזילאים שנולדו ב-1944
ברזילאים שנפטרו ב-2016